Poštovani,  
  
Sukladno planu provedbe Lokalne razvojne strategije 2014-2020, LAG 5 planira **u prvom kvartalu 2022. godine objaviti 10. Natječaj za provedbu tipa operacije 2.1.2. "Ulaganja u razvoj nepoljoprivrednih djelatnosti u ruralnim područjima"** (sukladan **TO 6.4.1. iz PRR RH**).  
   
Kako bi potencijalnim prijaviteljima olakšali postupak pripreme i prijave na Natječaj, LAG 5 će održati **informativnu radionicu u četvrtak, 16. prosinca 2021. u 10:30 sati, ONLINE**, putem GOOGLE Meet aplikacije na linku: [meet.google.com/fof-yodo-uoc](https://lag5.us3.list-manage.com/track/click?u=c2ea6255e95561e2901ff0074&id=48f4a4e2a6&e=adb01ff26c).  
   
Ulaganja iz ovog tipa operacije usmjerena su na:  
◾️ ruralni turizam;  
◾️ preradu, marketing i izravnu prodaju lokalnih proizvoda;  
◾️ tradicijske, umjetničke obrte i izradu suvenira;  
◾️ pružanje usluga u ruralnom području.  
   
Prihvatljivi korisnici moraju biti upisani u Upisnik poljoprivrednika najmanje godinu dana od dana podnošenja Zahtjeva za potporu i imati ekonomsku veličinu poljoprivrednog gospodarstva od najmanje 2.000 eura.  
   
Korisnik mora biti registriran u skladu s nacionalnim zakonodavstvom za bilo koju djelatnost unutar sektora koji razvija i baviti se tom djelatnošću, odnosno imati rješenje/odobrenje/drugi odgovarajući akt izdan od strane nadležnog tijela prije dana objave LAG natječaja.  
   
Iznos potpore kreće se u rasponu od minimalno 15.000 EUR do maksimalnih 60.000 EUR u kunskoj protuvrijednosti. Intenzitet potpore po projektu iznosi do 90% od ukupnih prihvatljivih troškova projekta.  
  
S poštovanjem,

Lokalna akcijska grupa ''LAG 5''  
Trg sv. Justine 13, 20260 Korčula  
tel. +38520713472